Euroopa keskpank jääb endale kindlaks ning tõstab laenamiskulusid järgmisel nädalal vaatamata Kreeka olukorrale, kus püütakse vältida maksejõuetust.
„Monetaarpoliitiline hoiak on endiselt paindlik ning hinnastabiilsusega seotud riskid kõrged,” ütles Euroopa keskpanga juht Jean-Claude Trichet täna Brüsselis. „Oleme valmis kindlalt ja õigeaegselt tegutsema, et vältida laiapõhjalist inflatsioonisurvet."
Eurotsooni ametnikud on mures kõrgete naftahindade poolt põhjustatud inflatsiooni ning palgakasvu pärast, mis on tingitud kiirest majanduse arengust.
Euroopa keskpanga nõukogu istung leiab aset 7. juulil Frankfurdis. Viimane kord tõstis Euroopa keskpank baasintressi aprillis 1% lt 1,25%ni.